Μιρ Τζαφάρ Ντασνί

Ο Μιρ Τζαφάρ ιμπν Μιρ Χασάν Ντασνί (, ), επίσης γνωστός ως Τζαφάρ ιμπν Φαχαρτζίς, ήταν μέλος και ηγέτης της εθνοθρησκευτικής ομάδας των Γιαζίντι, ο οποίος, το 838, ξεκίνησε εξέγερση εναντίον του Αββασίδη Χαλίφη Αλ-Μουτασίμ στην περιοχή η οποία βρίσκεται βόρεια της Μοσούλης. Μετά την ήττα του στο Μπαμπαγκές, κατέφυγε σε κάστρα ευρισκόμενα στην περιοχή του Ντασίν.M. Th. Houtsma, 1993, E. J. Brill's First Encyclopaedia of Islam, 1913-1936: Volume 4 - Page 1136, BrillThomas Bois, 1966, The Kurds, Khayats, University of Michigan, 159 pages Ο Μουτασίμ, ως απάντηση, έστειλε στράτευμα υπό την ηγεσία του Αμπντουλάχ ιμπν Ανς αλ-Αζντί, με συνέπεια την ένοπλη σύγκρουση μεταξύ του αραβικού στρατεύματος και των Κούρδων οπαδών του Μιρ Τζαφάρ. Λόγω του δύσβατου του εδάφους, το αραβικό στράτευμα απέτυχε στην αποστολή του, υφιστάμενο σημαντικές απώλειες, ενώ αριθμός εκ των διοικητών του, συμπεριλαμβανομένου του θείου του Αμπντουλάχ, Ισάκ ιμπν Ανς, καθώς και του πεθερού του, σκοτώθηκαν.

Ο Μουτασίμ τότε όρισε τον Χαζάρο απελεύθερο Ιτάχε ως διοικητή του στρατού του. Ο Ιτάχ νίκησε τις δυνάμεις του Μιρ Τζαφάρ το 841, και σκότωσε σημαντικό αριθμό Κούρδων.Kevin Alan Brook, 2009, The Jews of Khazaria, page 184, Rowman and Littlefield Publishers Inc. Με στόχο να αποφύγει την σύλληψή του, ο Μιρ Τζαφάρ αυτοκτόνησε δια της κατάποσης δηλητηρίου.

 Παραπομπές 

Κατηγορία:Εξεγέρσεις εναντίον του Χαλιφάτου των Αββασιδών
Κατηγορία:Πρόσωπα του 9ου αιώνα
Κατηγορία:Αυτοκτονίες από δηλητηρίαση
Κατηγορία:Γιαζίντι